Einar Skålaglam

Einar Skålaglam, egentlig Einar Helgesson, (født ca. 960) var en islandsk skald som levde på 900-tallet. Han var hirdskald hos ladejarlen Håkon Sigurdsson. 

Han er mest kjent for  skaldekvadet Vellekla (Gullmangel) som han diktet for Håkon jarl.

 Familie 
Egils saga forteller om Einar at han var sønn av Helge, som var sønn av Ottar, som var sønn av Bjørn Easterling (Bjørn den norske) som tok land på Island.

Hans mor het Nidbjørg.Se Axel Olof Freudenthal: Einar Skålaglams Vellekla, Helsingfors 1865. Hun hevdes å være datter til den skotske kongen (eller jarlen) Beolan (Bjolan) og Gange-Rolv og/eller RollosFreudenthal viser til Gange-Rolv, mens Dudo av Saint-Quentin, De moribus et actis primorum Normannorum ducum (Historien om Normannernes liv og død) oppgir at hun er Rollos datter. Det er omdiskutert om hvorvidt Gange-Rolv og Rollo er samme person. datter Cathlin (eller Katlin)Eller Katlin, jf. Are Torgilsson Frode, Íslendingabók. 

Einar var bror til Osviv Helgesson som det blir fortalt om i Laksdøla saga. 

Einar var morfar til Stein Herdisson, som var skald hos Harald Hardråde og Olav Kyrre.Finnur Jónsson (1920): Steinn Herdísarson. Den oldnorske og oldislandske litteraturs historie. http://heimskringla.no/wiki/FJ-Litteraturhist.Bd.1_-_Steinn_Herd%C3%ADsarson

 Livsløpet 
Einar deltok i slaget ved Hjørungavåg i 986 mot den danske invasjonsflåten hvor nordmennene seiret. For øvrig vet man ikke mye om ham og livet hans. Under en reise fra Norge til Island druknet han i Breidafjord, i henhold til Landnåmabok og andre kilder. 

Egils saga forteller  at Einar var lenge borte fra Island, sammen med folk av høy rang. Han var åpenhjertig, og manglet ofte penger, men edel av sinn og modig. Ifølge Egils saga skal Einar ha gitt et dekorert skjold til Egil Skallagrimson som han hadde fått i Norge. Gaven ble ikke godt mottatt av Egil, for tradisjonen tvang ham da til å dikte ei dråpa om skjoldet.

Tilnavnet «Skålaglam» (Skálaglamm = skålklang) fikk Einar ved en anledning på grunn av et par spådomsvektskåler med klingende vekter. Disse fikk han som gave av Håkon jarl. Einar diktet to dråpaer om Håkon. Vellekla er bevart i kongesagaene, Den yngre Edda, og Jomsvikingenes saga.

 Skalden 
Einar begynte tidlig å øve seg på skaldekunsten og han var ivrig etter å lære. En sommer på tinget gikk Einar til teltet til Egil Skallagrimson, som han ble venn med og kunne tale med om skaldekunst. 

Einar laget blant annet disse diktene som er helt eller delvis bevart:
 Håkonardråpa i ett vers om Gamlis slekt, som bygde land og gjennom poesi utfordret krigere i fordums tid, og som ødela helligdommene. Nå er en fyrste (Håkon den gode) som er ivrig etter kamp, satt til å herske fra tronen, en bedre hersker enn enhver annen fyrste for folkets skyld. Gamlis slekt, som bygde land og gjennom poesi turde utfordre krigere i fordums tid, og som ødela helligdommene. Nå er en fyrste som er ivrig etter kamp satt til å herske fra tronen, en bedre hersker enn enhver annen fyrste for folkets skyld. Oversatt fra den norrøne teskten i Edith Marold 2012: Einarr skálaglamm Helgason, Hákonardrápa, i Diana Whaley (redaktør, Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 279. <https://skaldic.org/m.php?p=text&i=1179> (accessed 10 November 2025). Gamli kan tolkes som Gorm den gamle.
 Vellekla ble laget til ære for Håkon Jarl. Diktet beskriver Håkons militære bedrifter: Håkon kjempet mot vendiske folkeslag, møte med Harald Blåtann, kampen mot keiser Otto II,  Håkon forsvarte en festning mot en stor hær av frisere, franker, vender og saksere fra sør, erobring av Götaland og seieren over 16 jarler. Diktet roser Håkon som en mektig kriger støttet av gudene (spesielt Odin), og avslutter med at skalden lar jarlen nyte sitt dikt og mottar gaver i retur.Edith Marold med hjelp av Vivian Busch, Jana Krüger, Ann-Dörte Kyas og Katharina Seidel: Einarr skálaglamm Helgason, Vellekla, i Diana Whaley (redaktør): Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 280. <https://skaldic.org/m.php?p=text&i=1181> (accessed 10 November 2025) Tittelen "Vellekla" (gullmangel) er ironisk - det er ikke mangel på gull hos denne gavmilde herskeren.Finnur Jónsson daterte den til år 986. Det vil si etter slaget ved Hjørungavåg. Diktet har 37 vers. Det har to avslutninger. Den første avslutningen er etter vers 33, hvor skalden takker Håkon jarl for skaldelønnen. Det kan være at ble kvedet første gang etter at Håkon jarl hadde vært i Danmark og forsvart Danevirke mot den tyske keiseren i 976. Skalden kan senere ha diktet ytterligere fire vers. Grunnene kan også være andre. Snorre Sturlason gjengir i begynnelsen av Håkon jarls saga vers 6 i Vellekla, som:

Fram gjennom uvær førte
han den breie flåten,
det spydvær Gondul reiste.
han spilte ikke tida.
Han bar skjold til striden,
heiste Hedins kampseil,
kongers lyst til kappleik
kunne slik han stille.
 Fem lausaviser. De to første handler om å søke beskyttelse hos en jarl (trolig Håkon Jarl), og det siste verset refererer til en dramatisk hendelse hvor jarlen viser medfølelse med en såret mann. De to siste er i Egils saga, der de feilaktig er tillagt Egil Skallagrimson. Første vers uttrykker skuffelse over at en annen skald ble foretrukket. Andre vers handler om å søke støtte hos en jarl som er en modig kriger, med tillit til at skalden vil bli godt mottatt.
 Haraldsdråpa Blåtanner i to vers, der han roser Harald Blåtann for hans enorme gavmildhet med gull til sine krigere. Harald framstilles som den mest gavmilde av sine kongelige forfedre.

Referanser

 Eksterne lenker 
 Heimskringla.no: Vellekla Teksten til kvadet med korte notiser på norsk
 Heimskringla.no: Vellekla på dansk
 Of Einar Helgi's son and Egil et kapittel fra Egils saga på engelsk
 Heimskringla: Håkon jarls saga hos Wikisource, og inklduerer kvad av Einar
 Einarr skálaglamm Alle diktene til Einar med korte notiser om skladen på islandsk
 Vellekla hele diktet med sammelignbare versjoner og korte notater ved Idar Lind

Kategori:Skalder
Kategori:Islendinger fra vikingtiden
Kategori:900-tallet
Kategori:Fødselsår ukjent
Kategori:Dødsår ukjent